作者:伍梅城
標題:賀新郎
內容:夢到天宮裡。見長庚星顆，忽自月邊飛至。直奏玉皇金闕道，臣已五年於此。今亦欲、過宮一次。福祿壽星齊讚歎，過宮時、須過廉泉位。帝首肯，從他意。朝來鵲送簾前喜。聞廉泉、似是紫巖，螟蛉兄子。是子南軒人物祥，功業行看相似。豈同祖、同聞而已。細把所聞詳所夢，想天文、實應人間事。況真是，長庚李。